Félagið Frostaskjól ehf. seldi í dag hluti í Heimavöllum fyrir um 560 milljónir króna á genginu 1,1 króna á hlut . Salan er nokkuð undir því verði sem var í síðustu viðskiptum með bréf í Heimavöllum við lokun markaða á föstudaginn . Þá nam verðið 1,2 krónum á hlut . Frostaskjól er skráð í eigu félagsins Akkelis ehf. sem er til helminga í eigu félaganna Reir ehf og Aztiq Fjárfestingar ehf . Reir er í eigu viðskiptafélaganna Hilmars Þórs Kristinssonar og Hollendingsins Bernhard Jakob Strickler . Aztiq fjárfestingar eru skráð í eigu Aztiq Investment Advisory AB í Svíþjóð . Félagið tengist stjórnendum Alvogen , meðal annars Róberti Wessman og Árna Harðarsyni .